SPRÁVA ZO ZAHRANIČNEJ PRACOVNEJ CESTY
111/2016
1.  Účastník ZPC:
Mária Búciová, Ing. Mgr., NCP
CVTI SR, Sekcia podpory vedy, Odbor medzinárodnej spolupráce, Národné kontaktné body - National Contact Points; NCP;  jazyk – anglický

2.  Zahraničná pracovná cesta:
Poľsko, Varšava, 14. – 17. 6. 2016, plenárne zasadnutie projektu Idealist2018 + školenie ICT NCP, cestovné náklady hradené z projektu Idealist2018.

3.  Rámcový program pobytu:
14. 6. 2016, cesta do Varšavy
15. 6. 2016, 9.00 – 17.30 plenárne zasadnutie partnerov projektu Idealist2018,
16. 6. 2016, 9.00 – 17.00 školenie v rámci projektu Idealist2018: inovačný manažment, 
17. 6. 2016, cesta z Varšavy

4.  Stručný priebeh rokovaní, resp. študijného pobytu:
15. 6. 2016, 9.00 – 17.30 plenárne zasadnutie partnerov projektu Idealist2018
Zástupcovia koordinátora predstavili celkový prehľad o projekte Idealist2018, ktorý sa rieši v rámci programu Horizont 2020, ako aj aktuálny stav po prvej etape realizácie projektu. Následne vedúci jednotlivých pracovných balíkov (WP) predstavili súčasný stav implementácie projektu a pokrok, ktorý nastal v rámci jednotlivých WP. Nebude fungovať interný systém spherics/myspherics, s ktorým sú problémy. EK schválila finančné vyúčtovanie prvej etapy. Na účty príjemcov grantov koordinátor zašle druhú zálohovú platbu. V júni 2017 sa bude predkladať druhá správa o riešení projektu. Plány do budúcnosti sú ambiciózne, plánmi sú organizovať paralelné podujatia na ICT Proposers´ Days v septembri 2016 v Bratislave, rozšíriť účasť na konferenciách a informačných dňoch, dostať sa do povedomia klientov prostredníctvom sociálnych sietí, viac sa zúčastňovať na aktivitách cPPP, školiť NCP v oblasti technologických trendov, inovácií a pod., ďalej rozvinúť nástroj na predbežnú kontrolu návrhov projektov, vylepšiť toolbox pre NCP a pod.
Počas podujatia ICT Proposers´ Days, ktoré sa bude konať v dňoch 26. – 27. 9. 2016 v Bratislave, bude Idealist2018 organizovať veľkú brokarage event (bilaterálne stretnutia účastníkov podujatia za účelom zoznámenia sa s novými spolupracovníkmi/partnermi do projektov H2020), ďalej bude organizovať workshop s koordinátormi projektov H2020, s hodnotiteľmi projektov, workshop pre SMEs. V stánku projektu budú k dispozícii letáčiky na zvýšenie povedomia o projekte. Účasť na podujatí je bezplatná a obsahuje účasť na informačných sekciách k novým výzvam ICT a FET (prierezovo je ICT obsiahnutá aj v iných oblastiach H2020), bilaterálnych rokovaniach, networkingu. Informácie sú dostupné na stránke https://ec.europa.eu/digital-single-market/en/ict-proposers-day-2016.
16. 6. 2016, 9.00 – 17.00 školenie v rámci projektu Idealist2018: inovačný manažment 
Školiteľom bol Gonzalo León, riaditeľ Centra pre technologické inovácie Univerzity v Madride, ktorý má bohaté skúsenosti v tejto oblasti. Predniesol nám informácie ako inovačné koncepty, typy inovácií, drivery technologických inovácií, inovačné projekty, interakcia medzi výskumom a inováciami, projektový inovačný manažment, risk manažment, manažovanie ľudí. 

5.  Odporúčané závery:
Zúčastňovať sa projektových aktivít s ohľadom na formovanie vzťahov a informácií o potenciálnych projektoch pre navrhovateľov projektov. Zúčastniť sa ICT Proposers´ Days 2016, ktorý sa uskutoční v dňoch 26. – 27. 9. 2016 v Bratislave. Tam odznejú informácie k novým výzvam ICT a bude možnosť diskutovať s úradníkmi priamo z EK zodpovednými za jednotlivé témy.

6.   Prehľad prinesenej dokumentácie a miesto jej uloženia
Nie je prinesená dokumentácia.

7.   Osobitne vyhodnotený očakávaný prínos ZPC
Informácie o manažmente inovácií ako aj informácie ohľadom implementácie projektu, ako aj ohľadom prípravy podujatia ICT Proposers´ Days 2016 a ďalších podujatí v rámci projektu Idealist2018.

8.    Spôsob zverejnenia výsledkov ZPC, prenos získaných informácií
Získané informácie budú použité v ďalšej činnosti NCP.

Súhlasím so zverejnením správy na internete
Správu vypracoval: Ing. Mgr. Mária Búciová	                              ......................................
Dátum: 18. 7. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................